OpenLLM-France/wikimedia huggingface dataset:
# Chusquea villosa

Chusquea villosa és una espècie de bambú, del gènere Chusquea, de la subtribu Chusqueina, subfamília de les bambusòidies, família poàcies. Originària de Sud-amèrica, es fa als Andes de l'Equador.

## Descripció

És una espècie de bambús de reduïdes dimensions, que no passen del metre d'alçada. Els troncs són buits de dins; les fullessón allargades (fins a 20 cm.), són prou dures com per causar talls i estan cobertes de pèls blancs, llargs i sedosos. Les inflorescències estan entre les fulles o per dessobre i són de color de cafè amb llet. Les flors criden poc l'atenció i fan fins a 4 mm. de llarg. Aquests bambús creixen en grups espessos.

## Enllaços externs

* A la GrassBase (anglès)
* A la llista de les Espècies Amenaçades de la UICN (anglès)
* Descripció (castellà)(anglès)
# Sinais de Fogo

Sinais de fogo (en castellà, Señales de fuego) és una pel·lícula dramàtica de coproducció hispano-portuguesa del 1995 dirigida per Luís Filipe Rocha i amb un argument basat en el llibre Sinais de fogo, de Jorge de Sena.

## Argument

Un grup d’adolescents portuguesos que passa les seves vacances d’estiu a Figueira da Foz el juliol del 1936, veu com l’esclat de la guerra civil espanyola repercuteix, amb intrigues polítiques i passions desfermades, de manera violenta a les seves vides.

## Repartiment

* Diogo Infante - Jorge
* Ruth Gabriel - Mercedes
* Marcantonio Del Carlo -Ramos
* José Airosa - Rodrigues
* Rogério Samora - Almeida
* Henrique Viana
* Caroline Berg
* Manuel Pereiro
* Alberto Arizaga

## Referències

* ↑ Sinais de Fogo em FilmesPortugueses.com
* ↑ "Sinais de fogo", do romance ao cinema : a adaptação e a (re)construção de significações a acervodigital.unesp.br

## Enllaços externs

* Tràiler de la pel·lícula a YouTube
# Supercopa d'Espanya de futbol 1992

La Supercopa d'Espanya de 1992 va ser un matx de futbol espanyol a dos partits jugats el 28 d'octubre i l'11 de novembre de 1992. El van disputar l'Atlètic de Madrid, que va ser guanyador de la Copa d'Espanya 1991–92, i el Barcelona, que va guanyar la Lliga espanyola 1991–92. El Barça va guanyar 5–2 en el global.

## Detalls del matx
### Anada

| FC Barcelona | 3–1 | Atlético Madrid |
| Salinas 64' Begiristain 73', 85' | | Ferreira 16' |

### Tornada

| Atlético Madrid | 1–2 | FC Barcelona |
| Manolo 30' | | Begiristain 21' Stoichkov 57' |

## Campió

* Campió de la Supercopa d'Espanya 1992
* FC Barcelona 3r títol

## Referències

* Llista de finals de la Supercopa 1992 RSSSF.com
# Bni Bounsar

Bni Bounsar (àrabبني بونصر) és una comuna rural de la província d'Al Hoceima de la regió de Tànger-Tetuan-Al Hoceima. Segons el cens de 2014 tenia una població total de 7.660 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Joslyn Fox

Joslyn Fox és el nom artístic drag de Patrick Allen Joslyn (nascut el 27 de juliol de 1986), un intèrpret drag nord-americà més conegut per competir en la sisena temporada de RuPaul's Drag Race.

## Carrera

Joslyn Fox va competir en la sisena temporada de RuPaul's Drag Race on va quedar en sisena posició després de ser eliminada en el desè episodi. Hanne Low va classificar el seu número 19 a la llista de Screen Rant de "13 reines eliminades massa aviat (i 7 que es van quedar massa temps)". El 2022, la seva suplantació de Teresa Giudice de The Real Housewives of New Jersey va ocupar el primer lloc a les 10 millors actuacions de Snatch Game subestimades de WatchMojo a RuPaul's Drag Race.

## Vida personal

Joslyn viu a Worcester, Massachusetts des del 2021. Sa mare es diu Suzanne Allen Joslyn.

## Referències

* ↑ «From 'Drag Race' to Airspray: Joslyn Fox keeps the music spinning».
* ↑ Semon, Craig S. «Coming out 'famous': Auburn grad describes life as drag queen» (en anglès). telegram.com. [Consulta: 13 març 2021].
* ↑ «Worcester's Joslyn Fox finds her turning point on 'RuPaul's Drag Race'» (en anglès). telegram.com. [Consulta: 13 març 2021].
* ↑ Infante, Victor D. «'RuPaul's Drag Race' opens doors for Worcester's Joslyn Fox» (en anglès). telegram.com. [Consulta: 13 març 2021].
* ↑ «Last Words With RuPaul's Drag Race's Joslyn Fox» (en anglès). www.advocate.com, 25-04-2014. [Consulta: 13 març 2021].
* ↑ «RuPaul's Drag Race: 13 Queens Eliminated Too Soon (And 7 Who Stayed Too Long)» (en anglès americà). ScreenRant, 21-10-2018. [Consulta: 13 març 2021].
* ↑ «Top 10 Underrated Snatch Game Performances on RuPaul's Drag Race» (en anglès americà). ScreenRant, 21-10-2018. [Consulta: 13 març 2021].
* ↑ «Keep it Foxy! Joslyn Fox Dishes On Single Life, New Career & More» (en anglès americà). Instinct, 27-01-2021. [Consulta: 13 març 2021].
* ↑ @Joslyn_Fox. «My mom is prettier than your mom. #cougar #tryingondresses #beautifulinsideandout #everyonesfavoritemom #mamafox».
# Base aèria de Palmahim

La Base Aèria de Palmahim (en hebreu: בסיס פלמחים) està situada prop de la ciutat de Rixon le-Tsiyyon, i al costat de Yavne. Rep el seu nom del quibuts Palmachim situat en la costa del Mar Mediterrani.

## Descripció

La base és usada per diversos esquadrons d'helicòpters i UAVs de la Força Aèria d'Israel, i a més funciona com plataforma de llançament per al míssil antimíssil Arrow. Palmahim és a més del cosmòdrom des d'on és llançat el coet Shavit a espai exterior a òrbita retrògrada. Això assegura que les restes de coets caiguin sobre el Mar Mediterrani, no sobre zones poblades, i en cas d'una falla, el material d'alta tecnologia no caigui en mans de països àrabs veïns rivals, sent així el principal cosmòdrom del país. Entre els llançaments més recents va haver-hi un el dia 11 de juny de 2007, el satèl·lit Ofeq VII.
En juliol de 2007, es va aprovar quan l'aeroport Sde Dov de Tel-Aviv deixi de funcionar, les seves activitats militars seran transferides a la base de Palmahim.

## Referències

* ↑ «US / Israel Complete Successful Arrow Missile Defense Test». GlobalSecurity.org.
* ↑ -base-de-misiles.html Palmahim Base de Míssils intercontinentals d'Israel
* ↑ Israel Launches New Spy Satellite, www. spacewar.com, consultat el 12 juny 2007
* ↑ «Tel Aviv airport to make way for luxury project». [Consulta: 3 juliol 2007].

## Enllaços externs

* Aeroport Palmahim (anglès)
* Base Aeroespacial Palmahim (anglès)
* McDowell, Jonathan, Jonathan s Space Home Page, Harvard University, 1997-present. (anglès)
* Israel va provar el 2004 míssils nuclears de llarg abast des submarins (castellà)
# Popoloca meridional

El popoloca meridional és una variant de la llengua popoloca parlada a l'estat de Puebla (Mèxic). Comprèn dues variants, amb una mútua intel·ligibilitat del 75%:
* Popoloca de San Juan Atzingo (Codi ISO poe)
* Popoloca de Mezontla o de Los Reyes Metzontla (codi ISO pbe)

## Referències

* ↑ Ethnologue Ethnologue.
# Cianotriquita

La cianotriquita (del grec kianos, blau, i thrix, cabell) és un mineral de la classe dels sulfats. Abans era coneguda amb el nom de lettsomita, de William Garrow Lettsom (1804-1887), coautor del Manual of the Mineralogy of Great Britain and Ireland l'any 1858. La cianotriquita pertany i dona nom al grup de la cianotriquita.

## Característiques

Químicament és un sulfat de coure i alumini bàsic que forma crostes vellutades de color blau, constituïdes per cristalls en forma de rombe. Cristal·litza en el sistema ortoròmbic, formant cristalls aciculars i agregats fibrosos. La seva fórmula química és Cu₄Al₂SO₄(OH)₁₂·2H₂O. És extremadament similar a la carbonatocianotriquita, tant que són impossibles de distingir si no és amb l'ajuda de raigs X.
Segons la classificació de Nickel-Strunz, la cianotriquita pertany a «07.DE: Sulfats (selenats, etc.) amb anions addicionals, amb H₂O, amb cations de mida mitjana només; sense classificar» juntament amb els següents minerals: mangazeïta, carbonatocianotriquita, schwertmannita, tlalocita, utahita, coquandita, osakaïta, wilcoxita, stanleyita, mcalpineïta, hidrobasaluminita, volaschioita, zaherita, lautenthalita i camerolaïta.

## Formació i jaciments

És un mineral de coure secundari que es troba a les zones amb baixa densitat d'oxidació dels jaciments de coure amb abundant alumini i sulfat. Es troba en forma natural al sud de França i a Moldàvia. Als territoris de parla catalana se n'ha trobat a la pedrera Berta (El Papiol), a la mina Vigilada (Sant Julià del Llor i Bonmatí) i a la mina de la Turquesa (Cornudella de Montsant). Els minerals associats inclouen brochantita, spangolita, calcofil·lita, olivenita, tirolita, parnauita, atzurita i malaquita.

## Grup de la cianotriquita

El grup de la cianotriquita és un grup de minerals sulfats de coure i alumini monoclínics estretament relacionats. Inclou, a banda de la cianotriquita, les següents espècies:
* Camerolaïta, amb fórmula Cu₄Al₂(HSbO₄,SO₄)(CO₃)(OH)$_{10}$·2H₂O.
* Carbonatocianotriquita, amb fórmula Cu₄Al₂(CO₃,SO₄)(OH)₁₂·2H₂O.
* Khaidarkanita, amb fórmula Na$_{0.34}$Cu₄Al₃(OH)$_{14}$F₃·2H₂O.
També existeix un altre mineral que també pertanyeria al grup, amb nom provisional UKI-1975-(SO:AlCu), visualment i químicament similar a la cianotriquita, però amb diferents dades de difracció de pols de raigs X.

## Referències

* ↑ «Cyanotrichite» (en anglès). Mindat. [Consulta: 4 maig 2014].
* ↑ «Cyanotrichite Group» (en anglès). Mindat. [Consulta: 4 maig 2014].
* ↑ Carles Bel, Carles Castanera, Joan Rosell, Jordi Sorribes «Cianotriquita a la mina de la Turquesa, Cornudella de Montsant, el Priorat». Infominer, 2016-1, 65, 2016, pàg. 7-8 [Consulta: 28 novembre 2023].
* ↑ «Camerolaite» (en anglès). Mindat. [Consulta: 4 maig 2014].
* ↑ «Carbonatecyanotrichite» (en anglès). Mindat. [Consulta: 4 maig 2014].
* ↑ «Khaidarkanite» (en anglès). Mindat. [Consulta: 4 maig 2014].
* ↑ WALENTA, K. (2001): Ein cyanotrichitähnliches Mineral von der Grube Clara. Erzgräber, 15, 29-35. (alemany)
* ↑ «UKI-1975-(SO:AlCu)» (en anglès). Mindat. [Consulta: 4 maig 2014].
# Tewita

La tewita és un mineral de la classe dels òxids. Rep el nom per la seva composició, basada en tel·luri (Te) i tungstè (W).

## Característiques

La tewita és un òxid de fórmula química (K$_{1.5}$◻$_{0.5}$)(Te$_{1.25}$W$_{0.25}$◻$_{0.5}$)W₅O$_{19}$. Va ser aprovada com a espècie vàlida per l'Associació Mineralògica Internacional l'any 2014, sent publicada per primera vegada el 2019. Cristal·litza en el sistema ortoròmbic. La seva duresa a l'escala de Mohs es troba entre 3,5 i 4.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del laboratori d'estructura cristal·lina de l'institut de recerca científica de la Universitat de Geociències de la Xina, a Beijing, amb el número de catàleg: ny-1w.

## Formació i jaciments

Va ser descoberta a la localitat xinesa de Nanyang, situada al comtat de Huaping (Lijiang, Yunnan), on es troba en forma de cristalls aplanats amb una mida inferior al mil·límetre. Aquesta localitat és l'únic indret de tot el planeta on ha estat descrita aquesta espècie mineral.

## Referències

* ↑ «Tewite» (en anglès). Mindat. [Consulta: 16 febrer].
# Cala Virgili

Cala Virgili o Cala Virgília és una cala verge del terme de Manacor a Mallorca, situada al sud de cala Magraner. S'hi accedeix des de la carretera a Cales de Mallorca.

## Referències

* ↑ «Cala Virgili». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Álvarez Alperi, Miguel Ángel. Todas las playas de Mallorca. Laluzenpapel, 2011, p. 187. ISBN 978-84-938783-0-6.

## Enllaços externs

* Platja de Cala Virgili Arxivat 2016-03-03 a Wayback Machine. (castellà)
# Base conjugada

Una base conjugada en química és una base química, segons la teoria de Brønsted i Lowry una base és tota substància capaç d'acceptar protons, i un àcid la substància capaç de cedir-los. Com a conseqüència de l'anterior existeix la reversiblitat de la transferència de protons, ja que al cedir un protó, un àcid HA, la part restant: A$^-$, seria capaç d'acceptar aquest H$^+$, o sigui que es comportaria com una base, la qual es coneix com a base conjugada. El mateix es pot dir en el cas d'àcid conjugat.
L'anàlisi de la reacció de l'àcid clorhídric (HCl) amb l'aigua pot ser-ne un exemple:
HCI(aq) + H₂O ↔ H₃O$^+$(aq) + Cl$^-$(aq) àcid ↔ base
Si el HCI cedeix un protó al H₂O,d'acord amb el concepte de Brønsted, aquesta actua com a àcid i el H₂O com a base. Però aquesta reacció és reversible. El CI- pot acceptar un protó del H₃O$^+$ i convertir-se una altra vegada en HCI. Així, la reacció inversa, CI$^-$ es comporta com a base i H₃O$^+$ com a àcid. Escrita en forma reversible la reacció del clorhídric amb l'aigua resulta ser:
HCI(aq) + H₂O ↔ H₃O$^+$(aq) + Cl$^-$(aq)
àcid 1 + base 2 ↔ àcid 2 + base 1
Els nombres iguals indiquen una relació mútua i defineixen l'anomenat parell conjugat àcid / base. Això significa que quan un àcid cedeix un protó, es converteix en una espècie química capaç d'acceptar novament un altre protó, és a dir, en una base de Brønsted; i vice-versa. Tals espècies, que difereixen només en un protó (o en un mateix nombre de protons), constitueixen un parell conugat àcid-base. Els parells conjugats àcid/base es relacionen entre ells mitjançant els següents processos de transferència de protons, representats de forma genèrica:
HA → cessió de protons → A$^-$ + H$^+$
àcid ← acceptació de protons ← base
HB$^+$ → cessió de protons → B + H$^+$
àcid ← acceptació de protons ← base

## Referències

* (suec)Hägg, Gunnar 1978 Allmän och oorganisk kemi Stockholm Almqvist & Wiksell id= ISBN 91-20-06123-4
* (portuguès)CHANG, Raymond; CRUICKSHANK, Brandon; Química; trad. Maria José Ferreira Rebelo et al.. - 8. ed. - Lisboa; Mcgraw-Hill, 2005.
# Portada/efemèride setembre 28

Marcello Mastroianni
« 27 de setembre · 28 de setembre · 29 de setembre »
# Clarella

Clarella o Mas Clarella o Massot Clarella, que també apareix amb la denominació Clerella, és una masia a mig camí dels nuclis de Vidrà i Santa Maria de Besora (Osona). Gran casal de muntanya bastit al segle xviii, de planta quadrada i cobert a quatre vessants amb llanterna central. A la façana de ponent té un cos afegit, amb galeria d'arcs rodons. Té adossada una capella dedicada al Roser i al seu costat es troben la casa dels masovers i la pallissa. L'edifici central, per la seva estructura, degué ser construït al segle xviii. La fàbrica denota la seva importància i riquesa en temps passats. Consta que el 1982 es trobava en fase de restauració per ser dedicat a segona residència.
Un inversor americà, Brad Call, va comprar Mas Clarella el 2012. Brad i la seva dona, Teresa, es van enamorar d'aquesta finca que responia al que buscaven per plantar-hi vinya amb l'objectiu de convertir part de la masia en un celler per elaborar vins. El 2016, van plantar les primeres vinyes en terrasses, a uns 900 metres d'altitud, i construïren el celler. El setembre del 2021 el celler feia la seva presentació en societat.
El 2022, la finca, simulant ser la del teòric propietari de la majoria de vinyes d'el Priorat, va servir d'escenari principal per a la trama del capítol "L'ADN de la terra" de la sèrie de falsos documentals El teorema del mico emesa per TV3 el juliol del 2023.

## Història

La maia de Mas Clarella té més de mil anys de història. En el 1245 hi ha documentat un tal Arnau de Pujalons que donaria el primer nom a la finca. A mitjan segle xvi, una pubilla Pujalons es casa amb Pere Clarella, d'una estirp originària d'Itàlia, i això porta al canvi de nom.
L'aspecte actual del mas prové de 1657. Les actuacions arquitectòniques més importants daten del 1846 en la casa principal, la capella s'aixeca el 1892, y una casa dels masovers el 1898.

## Referències

* 1 2 «Mas Clerella». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 setembre 2017].
* ↑ «Un americà planta vinyes a Osona i treu al mercat els primers vins». Nació Digital, 17-09-2021 [Consulta: 14 juliol 2023].
* ↑ Roset, Ramon «Mas Clarella, el somni català d’un empresari nord-americà». Va de vi. Grup Món, 18-09-2021 [Consulta: 14 juliol 2023].
* ↑ «L'ADN de la terra». El teorema del mico [Consulta: 14 juliol 2023].
* 1 2 Català, Jordi «Gastronomía. Los viñedos de Osona resucitan tras 150 años» (en castellà). Economía Digital, 19-09-2021 [Consulta: 14 juliol 2023].
# Texaco

Texaco, Inc. ("The Texas Company") és una empresa estatunidenca petroliera subsidària de Chevron Corporation. El seu producte estrella és el seu combustible "Texaco amb Techron". També és propietària de la marca Havoline (oli de motor). Texaco va ser una empresa independent fins que les seves operacions de refinació es van fusionar amb Chevron Corporation el 2001, moment en què la majoria de les seves franquícies d'estació es van desinvertir a Shell Oil Company. Va començar com la 'Texas Fuel Company' , fundada el 1901 a Beaumont, Texas, per Joseph S. Cullinan, Thomas J. Donoghue, Walter Benona Sharp, i Arnold Schlaet després del descobriment de petroli a Spindletop
Durant molts anys, Texaco va ser l'única empresa que va vendre gasolina sota el mateix nom de marca en els 50 estats dels EUA, així com a Canadà, convertint-la en la marca més veritable entre els seus competidors. També va ser una de les set germanes que dominava la indústria petroliera mundial des de mitjan anys quaranta fins a la dècada de 1970. El seu logotip actual presenta una estrella blanca en un cercle vermell (una referència a l'estel solitari de Texas),donant lloc a les publicacions de publicitat de llarga durada "Pots confiar en el teu cotxe a l'home que porta el star "i" Star of the American Road ". La companyia té la seu a Harrison, Nova York, prop de White Plains, abans de la fusió amb Chevron.

## Enllaços externs

* Texaco - Lloc web oficial
# Tammaritu I

Tammaritu I va ser rei d'una part d'Elam entre els anys 653 aC i 652 aC. El seu breu regnat es va iniciar després de la decapitació del seu predecessor Teumman l'any 653 aC.
Urtak, el pare, havia governat Elam des del 675 aC al 664 aC, i quan va morir el va succeir Teumman, el seu nebot. Els dos fills van haver de fugir d'Elam per escapar de Teumman, i es van refugiar a Assíria, a Nínive. Segons sembla, Tammaritu I era el fill petit.
Després de la mort de Teumman, el rei assiri Assurbanipal va dividir el regne d'Elam, i va posar al front de Madaktu amb el títol de "rei" a Humbannikaix, i a Tammaritu el va nomenar "rei" d'Hidali. Mentrestant Assurbanipal s'enfrontava al seu germà Xamaix-xuma-ukin, rei de Babilònia, que s'havia revoltat contra ell i Humbannikaix es va unir a la rebel·lió, enviant tropes en ajuda de Xamaix-xuma-ukin l'any 652 aC. El rei d'Assíria va derrotar el seu germà i a les forces elamites, i poc després, un home anomenat Tammaritu, que no era aquest, va ser posat al tron d'Elam. Els historiadors coneixen al nou rei amb el nom de Tammaritu II.

## Referències

* ↑ Potts, D. T. The Archaeology of Elam : Formation and Transformation of an Ancient Iranian State. Nova York: Cambridge University Press, 2016, p. 280. ISBN 9781107094697.
* ↑ McIntosh, Jane R. Ancient Mesopotamia: new Perspectives. Oxford: ABC Clio, 2005, p. 359. ISBN 9781576079652.
# Juan Francisco Palencia Hernández

Juan Francisco Palencia (Ciutat de Mèxic, 28 d'abril de 1973) és un futbolista mexicà, que ocupa la posició de davanter.

## Trajectòria

Sorgeix de les categories infantils del Cruz Azul, amb qui debuta a la Primera División mexicana el 1994. A l'any següent ja es consolida com a titular. Disputaria set campanyes per al club de Ciutat de Mèxic, on marcaria 91 gols. Amb el seu conjunt guanya dos títols continentals, la Primera Divisió de 1997 i és subcampió de la Copa Libertadores de 2001.
La temporada 01/02 és cedit al RCD Espanyol, de la primera divisió espanyola. De nou al seu país, fitxa pel Club Deportivo Guadalajara, on continua sent peça clau, que duu el seu equip a les semifinals de la Copa Libertadores. El 2005 es desplaça cap als Estats Units d'Amèrica per militar al C.D. Chivas USA. En el seu encontre de debut, marca per partida doble. El 2006, esdevé un dels jugadors millor pagats de la MLS, amb 1.360.000 dòl·lars anuals.
Retorna al seu país al gener del 2007, al fitxar per l'UNAM Pumas. A inicis de maig del 2007, va signar cedit amb el Club Toluca per reforçar l'equip a la Copa Libertadores, en el seu enfrontament contra Corporación Nuevo Cúcuta Deportivo, tot i que els mexicans van caure per on global de 5 a 3.

## Selecció

Va fer el seu debut internacional amb la selecció mexicana el 8 de juny de 1996, davant Bolívia, dins de l'US Cup celebrada a Dallas, on va marcar el gol decisiu. Eixe mateix any va participar en els Jocs Olímpics d'Atlanta. També hi va estar present a la Copa d'Or de la CONCACAF de 1996, 1998 i 2003, així com a la Copa Confederacions de 1999, totes quatre guanyades pels mexicans. Quant a Mundials, va formar amb els combinats del seu país que hi van acudir a les cites de França 1998 i Japó-Corea 2002. També hi va prendre part de les Copa Amèrica 1997, 1999 i 2004

## Palmarès

* Copa de Campions de la CONCACAF: 1996, 1997
* Primera División de México: 1997, Clausura 2009
* Copa d'Or: 1996, 1998 i 2003
* Copa Confederacions: 1999

## Referències

* ↑ «Washingtonpost.com». Palencia has Richest MLS Salary. [Consulta: 27 abril 2006].
* ↑ «Conmebol.com». Cúcuta Deportivo-CD Toluca. Arxivat de l'original el 29 setembre 2007. [Consulta: 30 maig 2007].
* ↑ «Conmebol.com». CD Toluca-Cúcuta Deportivo. Arxivat de l'original el 29 setembre 2007. [Consulta: 30 maig 2007].

## Enllaços externs

* Fitxa del jugador
# Bosquerola arlequinada

La bosquerola arlequinada (Setophaga nigrescens) és una espècie d'ocell de la família dels parúlids. Es reprodueix a l'oest de l'Amèrica del Nord (des de la Colúmbia Britànica fins a Nou Mèxic) i passa l'hivern a Mèxic i el sud dels Estats Units.

## Referències

* ↑ «Bosquerola arlequinada». Cercaterm. TERMCAT, Centre de Terminologia. Rev. 20/01/2023(català)
* ↑ «IUCN Red List of Threatened Species: Setophaga nigrescens», 01-10-2016. [Consulta: 10 abril 2021].
# Bazi

Bazi va ser el trecer (o potser el quart) rei de la ciutat-estat de Mari, un important centre de comerç a l'antiga Mesopotàmia.
El seu regnat es podria situa al 2540 aC o potser al 2450 aC, segons les diferents cronologies conegudes. Se sap de la seva existència per una llista de reis de Mari que es va trobar a la ciutat d'Ebla, en aquella època tributària de Mari, on se'l menciona amb un epítet, "el que treballa el cuiro". Podria haver estat succeït per Zizi, segons aquella llista.

## Referències

* ↑ Cohen, Yoram. Wisdom from the late Bronze Age. Atlanta: Society of Biblical Literature, 2013, p. 182. ISBN 9781589837539.
# Portada/efemèride setembre 25

Carlos Ruiz Zafón
« 24 de setembre · 25 de setembre · 26 de setembre »
# Tewkesbury

* Per a altres significats, vegeu «Tewksbury».
Tewkesbury és un poble i parròquia civil del districte de Tewkesbury, Gloucestershire, Anglaterra. Té una població de 20.768 habitants i districte de 88.589. Al Domesday Book (1086) està escrit amb la forma Tedechesberie/Teodechesberie/Teodeckesberie.

## Referències

* ↑ (anglès)«Tewkesbury». City Population. [Consulta: 5 juny 2018].
* ↑ (anglès)«Tewkesbury». City Population. [Consulta: 5 juny 2018].
* ↑ (anglès)«Gloucestershire Q-Z and Welsh entries». The Domesday Book Online. [Consulta: 5 juny 2018].
# Sint-Kwintens-Lennik

Sint-Kwintens-Lennik (en francès - poc usat - Lennik-Saint-Quentin)) és un nucli del municipi belga de Lennik, a la província del Brabant flamenc, a la regió flamenca i al districte electoral de Halle-Vilvoorde.